Vážený pán riaditeľ,

v súvislosti s prípravou odbornej praxe vo Švajčiarsku v letnej sezóne 2023 nám náš švajčiarsky partner pán **Beat Wicki zo Swiss Hospitality Academy v Maienfelde** oznámil, že **okrem nemeckých tried otvára aj anglickú triedu**. Záujemci o odbornú prax v anglickom jazykumusia ovládať anglický jazyk minimálne na úrovni B1 (vyžaduje sa certifikát, TOEFL alebo iný). Dôležitá je znalosť hovorovej angličtiny nie jej gramatika. Musia byť však pripravení na to, že počas kurzu sa budú musieť naučiť aspoň trochu nemecký jazyk. Pre študentov, ktorí neovládajú nemecký jazyk sú k dispozícii práce v housekeepingu, v kuchyni, v bufete alebo v Allround. V klasickej obsluhe sa vyžaduje znalosť nemeckého jazyka. Táto novinka umožní zúčastniť sa odbornej praxe aj študentom, ktorí neovládajú nemecký jazyk. Záujemci o odbornú prax v anglickom jazyku musia uviesť v *Anmeldung zum Stagiaries – Programm Sommer 2023* na strane 2 dole (Weitere Bemerkungen) že sa hlásia na *Anglický program* a priložia okrem iných požadovaných dokumentov aj scan anglického certifikátu (min B1). Ostatné podmienky sú uvedené v prílohe *Stagiaries – Programm Sommer 2023*. Výberové konanie sa uskutoční spolu so záujemcami o nemecký program **1. marca 2023** v Banskej Bystrici.

 Verím, že táto novinka pritiahne ďalších študentov Vašej školy.

S úctou

                                                                                                               Peter Patúš

                                                                                             riaditeľ združenia

*Prílohy:*

Stagiaires – Programm Sommer 2023

Anmeldung zum Stagiaires – Programm Sommer 2023

Prihláška na výberové konanie na odbornú prax vo Švajčiarsku v letnej sezóne 2023 (anglický program)